o
DEREK PRINCE: KESKIPISTEESSÄ RISTI II
OSA 1
Tämä on toinen osio aiheesta "Keskipisteessä risti".
Edellisissä jaksoissa kerroin kolme tärkeää syytä, -
miksi ristin täytyy olla keskipisteessä.
Muuten Jumalan suunnitelma ja pelastus eivät toimi.
Mainitsen vielä lyhyesti kolme syytä.
Ensinnäkin risti edustaa ainoaa kaikkiriittävää uhria, -
jossa Jumala on täyttänyt kaikki tarpeemme.
Ei ole muuta perustaa Hänen huolenpidolleen.
Toiseksi ristin kautta saamme yliluonnollisen armon, -
jotta voimme tehdä sen, mihin Uusi testamentti meitä kehottaa.
Ilman tuota armoa emme yllä Jumalan mielen mukaiseen elämään.
Kolmanneksi risti on perustus, -
jolle Jumala laskee yliluonnollisen vahvistuksen Sanastaan.
Hän vahvistaa Uuden testamentin sanoman ihmein ja tunnusteoin.
Vain jos sanoma on osoitettu oikeaksi ihmein ja merkein, -
voimme sanoa Paavalin tavoin, että julistuksemme on täydellistä.
Mainitsen nyt kolme muuta syytä, -
miksi ristin täytyy olla keskipisteessä.
Mainituista syistä kolmas on kaksiosainen.
Yhteensä syitä on kuusi.
Kuudes syy on kaksiosainen. Yhteensä syitä on seitsemän.
Minulle seitsemän on täydellisyyden luku.
Seuraava syy on erittäin tärkeä.
Vihollinen toivoo, ettemme koskaan oivaltaisi sitä.
Se yrittää kaikin voimin estää meitä näkemästä sitä.
Risti on peruste Saatanan täydelliselle tappiolle.
Ristin kautta Kristus hankki Saatanalle -
täydellisen, pysyvän ja peruuttamattoman tappion.
Saatana ei pysty muuttamaan sitä.
Se huomasi sen liian myöhään.
Se varmisti oman tappionsa hankkimalla Jeesukselle kuoleman.
Siitä lähtien se on yrittänyt hämärtää tuon tosiasian.
Jos yrittää puolustautua Saatanaa vastaan -
jollakin muulla perusteella kuin Jeesuksen ristintyöllä, -
ihminen kärsii tappion.
Saatana on paljon voimakkaampi ja älykkäämpi -
kuin ihminen omassa viisaudessaan ja voimassaan.
Jumala johti minut palveluvirkaan, jossa ajan ulos pahoja henkiä.
Huomasin pian, etteivät pahat henget tottele meitä, -
koska osaamme teologian tai kuulumme tiettyyn tunnustuskuntaan.
Ne vähät välittävät, olemmeko helluntailaisia tai baptisteja.
Kun vetoamme ristiin, pahat henget tottelevat ja vapisevat.
Olen nähnyt monesti pahojen henkien vapisevan, -
kun olen vedonnut siihen, että Saatana kärsi tappion ristillä.
Luetaan Kol. 2:13-15.
Tämä on hieman monimutkaista.
Ei ole aikaa tutkia tätä tarkemmin.
Pyhä Henki teitä opettakoon.
Kol. 2:13-15: -
"Olitte kuolleita rikkomustenne ja ympärileikkaamattomuutenne vuoksi."
"Jumala teki teidät eläviksi yhdessä Kristuksen kanssa."
"Hän antoi meille kaikki rikkomuksemme anteeksi," -
"Hän kumosi meitä rasittavan velka- kirjan kaikkine määräyksineen" -
"ja teki sen mitättömäksi naulitsemalla sen ristiin."
"Hän riisui aseista vallat ja voimat" -
"ja saattoi ne häpeään tekemällä Kristuksesta niiden voittajan."
Pidä merkki tämän raamatunpaikan kohdalla.
Siirrytään hetkeksi Luuk. 11:een.
Luuk. 11:21-22.
Tämä on vertaus.
Se selittää totuuden, joka on mainittu Kol. 2:ssa.
"Kun väkevä mies vartioi linnaansa ase kädessä," -
"hänen omaisuutensa on turvassa."
"Jos toinen väkevämpi hyökkää hänen kimppuunsa ja voittaa hänet," -
"väkevämpi ottaa häneltä aseet ja varusteet, joihin hän luotti," -
"ja jakaa saamansa saaliin."
Vertaus kertoo tyrannista ja sortajasta, -
jolla on hallussaan vahva linna.
Linna on täynnä ryöstösaalista, -
jonka tyranni on anastanut sorretuilta.
Hänellä on myös orjia, jotka hän on pakottanut tottelemaan tahtoaan.
Hän on linnassaan aseistautuneena ajatellen olevansa lyömätön.
Toinen vielä väkevämpi hyökkää hänen kimppuunsa ja voittaa hänet.
Hän riistää tyrannilta kaikki tämän aseet, -
vapauttaa orjat ja ryöstää voittosaaliin.
Kuka on ensimmäinen väkevä mies?
Saatana. Aivan oikein. Kuka on toinen väkevä mies? Jeesus.
Tämä on vertaus Jeesuksen työstä.
Saatana hallitsi kaikkea. Se orjuutti ihmiskuntaa.
Se ryösti meiltä kaikki siunaukset, jotka Jumala meille tarkoitti.
Se istui kaiken keskellä lyömättömänä.
Kiitos Jumalalle, Jeesus ilmestyi.
Ilman sotilaallisia aseita ristin kautta -
Jeesus hankki Saatanalle pysyvän ja täydellisen tappion.
Hän riisti Saatanalta aseet ja sanoi vangituille: -
"Olette vapaita."
"Ottakaa mukaanne ryöstösaalista."
Se on Jeesuksen oma kuvaus ristinkuoleman saavutuksista.
Palataan takaisin Kol. 2:13-15:een.
Ymmärrätte selvemmin Jeesuksen työtä.
Nautin tästä erityisesti, koska tutkin ennen filosofiaa.
Opin silloin perustelemaan järjellä.
Olisi ihanaa, jos olisi aikaa tutkia tätä syvemmin.
Jeesus riisui aseista vallat ja voimat.
Ne olivat Saatanan valtoja ja voimia.
Saatanan valloista ja voimista puhutaan myös Ef. 6:12:ssa: -
"Emme taistele ihmisiä vastaan vaan henkivaltoja ja voimia vastaan," -
"pimeyden maailman hallitsijoita ja avaruuden pahoja henkiä vastaan."
Jeesus voitti ne ja riisui ne aseista kaikkien nähden.
On ymmärrettävä, mikä on kaiken perusta.
Muuten voimme uskoa teoriassa, mutta emme voi soveltaa käytäntöön.
Mikä on Saatanan tehokkain ase ihmiskuntaa vastaan?
Monien vastausten joukosta hyväksyn vain yhden.
Oikea vastaus on syyllisyys.
Kerron esimerkin omasta mielikuvituksestani.
Tämä olisi voinut tapahtua vaikkapa kauan, kauan sitten.
Saatanalla oli pääsy Jumalan luo ainakin Jobin aikoihin.
Kun enkelit tulivat tekemään selkoa puuhistaan, -
Saatana oli heidän joukossaan. Se on tyypillistä Saatanalle.
Se ei katunut virheitään, vaan tuli julkeasti Jumalan eteen.
Herra oli käsitykseni mukaan ainoa, joka huomasi Saatanan.
Paavalin mukaan Saatana voi tekeytyä valkeuden enkeliksi.
Jumala ja Saatana keskustelivat Jobista.
Oletko iloinen siitä, ettet ollut henkilö, josta keskusteltiin?
Kuvittelen mielessäni, -
että Saatana on häpeämätön, uhitteleva, kerskaileva suurisuu.
Kuvittelen mielessäni joskus, että Saatana sanoo Jumalalle: -
"Jumala, tiedän, että olet oikeudenmukainen ja pyhä."
"Tiedän olevani kapinallinen."
"Näet tulisen järven, joka on pimeydessä."
"Tiedän, että se on määränpääni. Olen ansainnut sen."
"Haluan sanoa vain tämän:" -
"Katso ihmistä, jonka loit omaksi kuvaksesi ja jota rakastat."
"Olen saanut ihmisenkin lankeamaan kapinaan."
"Kun lähetät minut tuliseen järveen," -
"oikeudenmukaisuutesi vaatii, että lähetät ihmisen minun mukanani."
"Muista se, ennen kuin heität minut ja enkelini sinne."
Kuvittelen, miten Jumala on vain hiljaa.
Aina ei kannata väitellä. Saatanaa harmittaa välinpitämättömyytemme.
Jumalalla oli suunnitelma.
Hänen suunnitelmansa oli Jeesus.
Jeesus on viimeinen Aadam.
Hän oli Aadamin suvun kaltainen.
Saatana hankki Hänelle kuoleman.
Kun Jeesus kuoli ristillä, Hän edusti täydellisesti Aadamin sukua.
Hän kantoi kaiken syyllisyytemme.
Hän otti ylleen koko rangaistuksen.
Syyllisyytemme pestiin pois Hänen kuolemassaan ja hautaamisessaan, -
jos me uskomme.
Meidän on otettava se vastaan uskossa.
Jumala on avannut ihmiskunnalle tien, -
jonka kautta ihminen voi säästyä tuliselta järveltä.
Hän voi antaa meille anteeksi ja tuomita Saatanan.
Raamatussa Saatanalla ei ole muuta määränpäätä kuin tulinen järvi.
Jeesus ei ottanut enkelin muotoa.
Hän ei kuollut enkelten puolesta.
Hän on Aadamin suvun edustaja. Hän kuoli Aadamin suvun puolesta.
Meillä riittää tutkittavaa läpi ikuisuudenkin siitä, -
miksi Jumala rakasti niin paljon Aadamin sukua.
Se on mielestäni Raamatun hämmästyttävin tosiseikka.
Raamattu on kerrassaan hämmästyttävä kirja.
Jeesuksen työn perusteella -
Jumala voi rangaista Saatanaa oikeudenmukaisesti -
ja vapauttaa ne, jotka ottavat vastaan Jeesuksen.
Meitä ei julisteta syyttömiksi, ellemme hyväksy Jeesuksen uhria.
Jeesuksen ristintyö varmisti elämässämme kaksi asiaa.
Ensinnäkin Hän peitti menneisyytemme.
Kol. 2:13: "Hän antoi meille anteeksi kaikki rikkomuksemme."
Jeesus kantoi rangaistuksen tottelemattomuudestamme.
Jumala voi antaa meille anteeksi tinkimättä oikeudenmukaisuudestaan.
Menneisyys on sovitettu.
Jeesukseen totisesti uskovan menneisyys on pois pyyhitty.
Kaikki pahat teot on pyyhitty pois.
Jumala on heittänyt ne unohduksen mereen.
Corrie ten Boom on sanonut, että rannalla on kyltti, jossa lukee: -
"Kalastaminen kielletty!"
Näin Jumala on käsitellyt menneisyytemme.
Jokaisella Jeesukseen uskovalla pitäisi olla varmuus siitä, -
että kaikki menneisyyden synnit on anteeksi annettu ja unohdettu.
Tämä ei aina pidä paikkaansa, jos on tunnustamatonta syntiä.
Asia korjaantuu, jos tunnustamme syntimme.
Silloin Jumala antaa anteeksi syntimme -
ja puhdistaa meidät kaikesta vääryydestä.
Jumalan täytyy myös huolehtia tulevaisuudesta.
Muutenhan me palaisimme aina takaisin synteihimme.
Jumala ei enää vaadi vanhurskautta Mooseksen lain kautta.
Jumala naulitsi ristille lain ja sen määräykset.
Eräässä virressä sanotaan: "Syntimme on naulittu ristiin."
En ole varma siitä. Sen sijaan laki naulittiin ristille.
Kun tulemme ristin luo, olemme lain ulottumattomissa.
Emme ole lain alla. Olemme vapaita sen määräyksistä.
Miten voimme tulla vanhurskaiksi?
Meidän ei tarvitse noudattaa Mooseksen lakia. Se on mahdotonta.
Laki on hyvin monimutkainen ja vaativa.
Me tulemme vanhurskaiksi uskon kautta.
Usko riittää.
Ei lain noudattamisen vaan uskon kautta.
Avaa kanssani Room. 4. Siinä kerrotaan Abrahamista.
1. Moos. 15:6:ssa sanotaan: -
"Abraham uskoi Herran lupaukseen, ja hänet katsottiin vanhurskaaksi."
Herra katsoi hänet vanhurskaaksi, koska hän uskoi.
Paavali sanoo Room. 4:22:sta eteenpäin: -
"Sen vuoksi Jumala katsoi hänet vanhurskaaksi."
"Näitä sanoja ei ole kirjoitettu vain hänen tähtensä," -
"vaan myös meidän vuoksemme."
"Jumala on katsova vanhurskaiksi meidätkin, kun uskomme Häneen."
"Jumala antoi Kristuksen kuolla rikkomustemme tähden" -
"ja herätti Hänet kuolleista meidän vanhurskauttamisemme tähden."
Jos uskomme Jeesukseen, meidätkin katsotaan vanhurskaiksi.
Jeesus annettiin kuolemaan ja nostettiin ylös kuolleista, -
jotta meidät voidaan vanhurskauttaa.
Jumala katsoo meidät vanhurskaiksi, koska uskomme, kuten Abraham.
Abraham ei tullut vanhurskaaksi lain kautta. Lakia ei vielä ollut.
Vanhurskaus ei tule teoista vaan uskon kautta.
Jumala vanhurskauttaa meidät vain uskon kautta.
Jumala ei salli meidän lisäävän siihen mitään.
Uskon lisäksi ei vaadita mitään, ei lakia, ei seurakuntaa, -
ei kastetta eikä hyviä tekoja.
Yksin usko riittää. "Sola fide", yksin uskosta.
Se oli uskonpuhdistuksen uudelleenlöytämä totuus.
Uskonpuhdistus ei löytänyt kaikkea, mutta tämän se löysi.
Tulemme vanhurskaiksi vain uskosta.
Jumala on kumonnut Mooseksen lain. Sen kautta emme saa vanhurskautta.
Sen tilalle ei tullut uutta lakia, Luojan kiitos.
Tämä opetus on monesti hämmästyttänyt uskovia.
Tämä on siltikin evankeliumin perustotuus.
Monet evankeliumiin uskovat eivät ymmärrä tätä.
Luetaan Ef. 2:14:stä eteenpäin.
Tässäkin puhutaan Jeesuksen ristintyöstä.
"Kristus on rauhamme."
"Hän on tehnyt juutalaiset ja pakanat yhdeksi" -
"ja kuolemallaan hajottanut niitä erottaneen vihollisuuden muurin."
"Hän on kumonnut lain käskyineen ja säädöksineen."
Pysähdytään tähän.
Hän kumosi ristillä lain käskyineen ja säädöksineen.
Hän poisti vihollisuuden.
Laki ei tuo rauhaa.
Se tuo vihollisuuden, ensinnäkin juutalaisen ja pakanan välille.
Näin se on tehnyt 3500-4000 vuoden ajan.
Juutalaiset pitävät omaa näkemystään ainoana oikeana.
Toiset ajattelevat, etteivät he ole sen kummempia kuin muutkaan.
Laki tuo vihollisuuden myös Jumalan ja ihmisen välille.
Lain rikkoja on Jumalan vihollinen.
Jumalan täytyi siirtää syrjään Mooseksen lain vaatimukset, -
jotta me voimme tulla vanhurskaiksi.
Tässä puhutaan laista ja sen käskyistä ja säädöksistä.
Jos osaat englantia, lue tämä jae NIV-raamatunkäännöksestä.
Muistutamme hukkuvaa, joka pitää kiinni lankusta, joka on laki.
Jos päästää irti, hukkuu.
Meidän täytyykin hukkua ja nousta taas pinnalle.
Lankku ei pelasta meitä.
Mikä on vanhurskauden avain? Usko.
Luuk. 22:n sanat ovat ihana esimerkki tästä.
Jeesus varoittaa Pietaria siitä, että tämä kieltää Hänet kolmesti.
Jeesus sanoo Pietarille näin: -
Luuk. 22:31-32: -
"Simon, Simon! Saatana on saanut luvan seula teitä kuin viljaa."
"Mutta minä olen rukoillut puolestasi," -
"ettei uskosi sammuisi."
Jeesus tarkoitti: "Pietari, tulet sortumaan pahoihin tekoihin."
"Jos uskosi ei sammu, selviydyt koetuksesta."
Hyvä uutinen!
Selviydymme koetuksesta, jos vain pidämme kiinni uskosta.
Meissä on vikamme ja heikkoutemme, -
mutta uskomme katsotaan meille aina vanhurskaudeksi.
Abraham teki jälkeenpäin monessa kohdassa väärin.
Hän luovutti vaimonsa pakanoiden haaremiin. Se ei ole fiksua.
Siitä huolimatta Jumala katsoi hänet vanhurskaaksi uskon takia.
Jos ymmärtää tämän, voi huokaista helpotuksesta.
Jumala ei kannusta meitä vääryyteen.
Jos vilpittömin mielin etsimme Jumalan tahtoa, -
uskomme takia olemme vanhurskaita, vaikka teemme virheitä.
Ota rennosti.
Ei tarvitse yrittää omin voimin. Pidä kiinni uskosta. Se riittää.
Sen kautta Jumala on vapauttanut meidät syyllisyydestä.
Ristin ansiosta Saatana ei voi syyttää meitä mistään.
Room. 5:1 on tuttu raamatunpaikka.
"Kun nyt Jumala on tehnyt meidät, jotka uskomme, vanhurskaiksi," -
"meillä on Jeesuksen Kristuksen ansiosta rauha Jumalan kanssa."
Ja Room. 8:1: "Mikään kadotustuomio ei kohtaa niitä," -
"jotka ovat Kristuksessa Jeesuksessa."
Olen pitänyt opetussarjan Roomalaiskirjeestä.
Kutsun matkaa luvusta 1 lukuun 8 Rooman pyhiinvaellukseksi.
Luku 8 on määränpää, johon olisi hyvä pyrkiä hengellisellä matkalla.
Matkan huipennus on erottamaton ja ikuinen yhteys Kristuksen kanssa.
Luku 8 on voittoluku.
Voittoon pääsee vain yhdestä ovesta, ja jae 1 on tuo ovi.
"Ei ole kadotustuomiota."
Jos joku on tuomion alla, hän ei voi elää todeksi Room. 8:aa.
Kristityistä suuri osa elää tuomittuna.
He eivät ole oppineet tuomiosta vapaan elämän perustusta.
Luetaan Ilm. 12:sta kuvaus vihollisestamme.
Jotkut uskovat, että tämä on jo tapahtunut.
Uskon, että tämä on vielä tapahtumatta.
Ensin kuvataan, miten Saatana ja sen enkelit heitetään taivaasta.
Ilm. 12:10:ssä sanotaan: -
"Minä kuulin, kuinka taivaassa sanottiin kovalla äänellä:" -
'Nyt on pelastus tullut: meidän Jumalallamme on kuninkuus ja mahti"
"Veljien Syyttäjä on syösty alas."
Jos tuo tapahtuu tulevaisuudessa, tiedämme, missä Saatana on nyt.
Hän on syyttämässä meitä.
Siksi koemme välillä synkkiä tunteita.
Ympärillemme nostetaan jatkuvasti syyllisyyden ilmapiiriä.
Sitä on opittava käsittelemään.
Saatana ei halua, että vapaudumme syyllisyydestä.
Miksei Jumala sitten estä sitä?
Jumalahan on antanut meille vallan estää se.
Seuraavassa jakeessa kerrotaan, miten voimme voittaa Paholaisen.
Seuraava asia on arvokkaampi kuin mikään raha tai rikkaus.
Se on vastaus syyllisyyteen.
"He voittivat hänet." Tässä tarkoitetaan Saatanaa.
Jumalan kansa voitti Saatanan.
Jotkut sanovat, ettei Saatana vaivaa kristittyjä. Se ei ole totta
Se ei ole raamatunmukaista.
"He voittivat hänet Karitsan verellä ja todistuksellaan."
Me voitamme Saatanan, kun todistamme henkilökohtaisesti, -
mitä Jumalan Sana lupaa Jeesuksen verestä.
Vanhassa testamentissa pääsiäis- karitsan veri pelasti tuomiolta.
Verta piti pirskottaa oven kamanaan ja ovenpieliin.
Verta sai pirskottaa ainoastaan iisoppikimpulla.
Iisoppi kastettiin maljaan ja verta pirskotettiin.
Jeesuksen veri vuodatettiin.
Kristus annettiin uhriksi.
Miten voimme vedota vereen?
Mikä on meidän iisoppimme? Jakeen mukaan se on todistuksemme.
Veri toimii puolestamme, kun me todistamme.
Voitamme Saatanan, kun todistamme henkilökohtaisesti, -
mitä Jeesuksen veri tekee meille Jumalan Sanan mukaan.
Jos olisi aikaa, lukisimme ääneen Raamatun lupauksia.
Raamatun mukaan Jeesuksen veri pelastaa ja puhdistaa meidät.
Veri pyhittää meidät.
Meidät on lunastettu verellä.
Julista näitä ääneen.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Marianne Tenetz